text: Al den regn er en katastrofe for kartoffelavlerne
  12 oktober 2017 kl. 17.05
  Efter en våd sommer kommer der et vådt efterår. Det synes mange er surt. Men for kartoffelavlerne er det en katastrofe.
  Kartoffelavler Klaus Nissen fra Løgumkloster er lige nu ret træt af al den regn, der har sat sit præg på både sommeren og nu også efteråret. Han kan nemlig ikke komme til at høste sine kartoflermarker.
  Klaus Nissen, kartoffelavler, Løgumkloster: "Det er absolut det værste, jeg nogen sinde har set. 2008 var meget slemt, men i år er det værre."
  De skulle egentlig høstes lige nu, men det kan man ikke, når kartoflerne står i vand, og en meget stor del er allerede rådnet væk.
  - Vi har allerede tre hektar, vi har opgivet, fordi de er rådnet, mens de har stået i vand på marken, siger Klaus Nissen
  Klaus Nissen har haft kartofler mellem hænderne, siden han var en stor knægt, de seneste 17 år som selvstændig.
  -  Det er absolut det værste, jeg nogen sinde har set. 2008 var meget slemt, men i år er det værre, siger den sønderjyske kartoffelavler.
  Klaus Nissen regner med et økonomisk tab, men hvor stort det bliver, kan han først gøre op lidt senere på året.
  Om kartoflerne bliver dyre ude hos forbrugerne, er også endnu uvist.
  